גיילן רוס

גיילן רוס (באנגלית: Gaylen Ross; נולדה ב-15 באוגוסט 1950) היא שחקנית טלוויזיה וקולנוע, סופרת, במאית ומפיקה אמריקאית יהודייה.

ביוגרפיה

רוס נולדה כגייל סו רוזנבלום (Gail Sue Rosenblum) באינדיאנפוליס שבאינדיאנה. היא יהודייה, וקיבלה חינוך יהודי מסורתי. בשנים 1975 עד 1978 הייתה עורכת שותפה של כתב העת הניו יורקי לשירה "אנטיאוס" (Antaeus). כשחקנית היא זכורה בעיקר בזכות הופעתה בסרטי האימה של ג'ורג' רומרו (George Romero): "Dawn of the Dead" ו-"Creepshow".

כמפיקה ובמאית יצרה, בין השאר, את הסרטים הדוקומטריים זוכי הפרסים: "האזן לליבה: החיים והמוזיקה של לורי ביצ'מן" (Laurie Beechman), ביוגרפיה של האמנית; "לא רק לאס וגאס", על תעשיית ההימורים בארצות הברית; "לרוסיה בשביל אהבה" על העסקים של הזמנת כלות באמצעות האינטרנט. הסרט, זוכה פרס אמי: "כספי הדמים: שווייץ והזהב הנאצי", על הבנקים השווייצריים והשואה.

סרטה "להרוג את קסטנר" (2008), עוסק בפעילותו של ישראל קסטנר בתקופת השואה, וב"פרשת קסטנר" בישראל של שנות החמישים: משפט הדיבה, והרצח.

קישורים חיצוניים

 GR Films האתר של גיילן רוס

אמריקאיות שנולדו ב-1950
אמריקאים שנולדו ב-1950
מפיקי קולנוע אמריקאים
מפיקי קולנוע יהודים
יהודיות אמריקאיות
שחקניות קולנוע וטלוויזיה יהודיות אמריקאיות